
Visi visur 
apaštalaukim! 
„Uznies atėjau siųsti į — ir 


ko gi norėčiau, jei ne kad užsidegtų“. 
Luk. 12,49, 

I. Dievo pozicijos pasaulyje 


Mūsų žemė yra apvali. Šitame dideliame že- 
mės rutulyje gyvena šiuo laiku daugiau kaip du 
milijardai žmonių (2.053.583.460). Iš jų tik I/s da- 
lis tėra katalikų. Taigi, 2.000 metų nuo Kristaus 
mirties praėjus, apie Kristų dar nieko nėra gir- 
dėję du trečdaliai visų žmonių. 

Tačiau tikrojo Dievo pažinimas plinta ir plin- 
ta nesulaikomai, nors Dievo vaikų tarpe, krikš- 
čionių tarpe, ne visiškai dar prigijo Kristaus 
meilės mokslas. 

Ypač sumenkėjo Dievo pozicijos žmonių 
širdyse ir darbuose mūsų laikais. Krikščioniškos 
tautos net per didžiąsias šventes viena kitą žu- 
do. Šiandien meluoti, apgauti, apiplėšti silpnesnį 
virto tarpiautine teise. 

Pasaulyje daug krikščionių, bet maža Kris- 
taus mokslo, maža jo ugnies ir meilės. Dėl to 
labai daug tenka pakelti nelaimių: karų, žudy- 
nių ir t. t. 

Kodėl taip yra? Argi mes, katalikai, esame 
tik nerangūs pakeleiviai, ar mūsų tikėjimui trūks- 
ta ugnies, gyvybės dvasios? 

Ne! Ne tikėjimui trūksta ugnies, bet gyvybės 
ir ugnies mums, tikintiesiems, trūksta. Mums 
trūksta apaštalų dvasios, mes esame religijos bai- 
liai, pavojingu šiandieniniu momentu apleidę Die- 
vo pozicijas. Ė 

O Viešpats mus kiekvieną paskyrė kovoti 
gerą kovą, kurios pabaigoje mūsų laukia perga- 
lės vainikas: >»Būk drąsus ir kovok Viešpaties 
kovą< sakoma šv. Rašte (I kun. 18,17). 


Skaitmenino 

Tą paskyrimą puikiai suprato apaštalai ir 
jie išėjo pergalėtojai iš žydų neapykantos, iš cie- 
sorių žiaurumo, net iš laukinių žvėrių dantų, nes 
apaštalų kraujas buvo krikščionybės sėkla., 


Krikščionybė išėjo pergalėtoja ne kieno kito 
kaip“ tik pirmyjų apaštalų, pirmųjų krikščionių 
pasišventimo dėka... 

Tada visi krikščionys buvo apaštalais, visi 
krikščionys skelbė Kristų, kas šiandien palikta 
tik kunigams. 


Kristus galėtų žemėje viešpatauti ir su ge- 
ležine lazda priversdamas išdidžius žemės galiū- 
nus, kad jie jį klausytų. Jis lengvai galėtų sutru- 
pinti jų garbės molinius puodus: Krikščionybė yra 
pakankamai galinga ugnis, kuri visuomet pajėgtų 
sudeginti gyvenimo rūdis, tik Dievas savo ma- 
lonių prievarta niekam nebruka, 


Vieną žiemos popietę ėjo du žmonės į su- 
sirinkimą: mokytojas katalikas ir socialistas laik- 
raštininkas. Tai du mūsų laikų pranašai: tikras 
ir netikras. Socialistas tarė katalikui: »Jūs kaltina- 
te mus, esą mes visada stengiamės jums pakenk- 
ti. Tai yra netiesa, nes šiandien nebėra reikalo 
prieš krikščionybę kovoti<, Jie pamažu prisiarti- 
no prie kryžiaus, stovėjusio šalia kelio, kuris bu- 
vo storai apsnigtas. Sniegas baigė dengti kančios 
paveikslą. >Pažiūrėk tamsta į šį kryželį<, sako so- 
cialistas laikraštininkas: »sniegas baigia jau pas- 3 
Iėpti jį visai, o žmonės skuba pro šalį, kiekvie- | 
nas užsiėmęs tik savo reikalais<, Taip pat bus | 
netrukus ir su krikščionybe<,. Neteko socialistui + 
baigti savo išvedžiojimų, kai staiga pakila viesu 


las, sukeldamas sniegą ir traukdamas keleiviams 


kepures nuo galvų. Kai viesulas praėjo, pasirodė - 


nuo kryžiaus Kristaus kančios paveikslas aiškus, 
spindįs, koks ir seniau buvo. >Taip pat bus ir 
su krikščionybe,< tik dabar atsakė katalikas mo- 
kytojas į socialisto žodžius: >Žmogus gali laiki- 
nai pamiršti, padengti dulkėmis Kristaus paveiks- 
14, žmonijos dalis jį gali išsižadėti. Tačiau ateina 
smarkūs gyvenimo sukrėtimai. Jie, kaip koks vė- 
jas, nuneša dulkes nuo Dievo, ir įis vėl aiškus 
spindi žmogaus ir žmonijos širdy< (Iš »Kit. Pėd.«). 

Nelaukime sukrėtimų, nes tiesa aiški ir pa- 
reiga ją skelbti — taip pat. Nenusiminkime, nes 
mes daug daugiau galime negu mums atrodo. 
Tik visi turime stoti į apaštalavimo darbą, nes 
kam Dievas nėra ponas, tam atsiras daug kitų, 
niekam nevertų, ponų. 


2. Pirmieji krikščionys ir mes 


Savo gėrybėms išdalinti Kristus pasirinko 
bendradarbių, kurių tarpe mes tarp pirmųjų ran- 
dame moteris, 

Tai Dievo savanoriai, atliekantieji apaštalavi- 
mo darbą, kuris, anot šv. Dionizo, yra visų dar- 
bų dieviškiausias. 

tai visi, be išimties, pirmieji krikščionys pri- 
sidėjo prie kitų sielų išganymo. Jie saugojo savo 
brolius nuo klaidų, skelbė tiesos Evangeliją ne- 
žinantiems, darė rinkliavas, mezliavas apaštalams, 
juos globojo kelionėse ir šelpė medžiagiškai. 
Jie dirbo tol, kol visus artimuosius sugrąžino 
pilnon Kristaus nuosavybėn. 

Dėl to pirmoji krikščionybė ir buvo taip 
stipri, neįveikiama, kad jąja rūpinosi visi, o ne 
vien tik kunigai. Pasauliečiai lygiai su kunigais 
rūpinosi Kristaus Karalystės praplatinimu, 

Ne ramybę, bet kovą Kristus atnešė į že- 
mę, kovą dėl tiesos, dėl amžinos laimės. Kovo- 
tojais pašaukė visus, kas myli tiesą. 

Šitoje kovoje, tiesa, karininkai yra kunigai, 
bet kariais yra visi tikintieji. 

Kristus įsako visiems kalbėti »Tėve mūsųy<. 
Ir mes kalbame kas rytą ir vakarą. . Bet ar įsigi- 
liname į tuos žodžius: > Teateinie tavo karalystė<! 
Tai neturėtų reikšti jos nusileidimą iš Dangaus 
„ant žemės, bet dangiškos karalystės — Dievo 
Bažnyčios įsigalėjimą žemėje. 

Argi tad kartojame kasdien vien žodžius, ar 
neprivalome juos apmąstyti ir įgyvendinti? Kitaip 
sakant, turime rūpintis, apaštalauti, kad ta karalys- 
tė tikrai ateitų! 

Šv. Povilas įsako: >]Jei kas turi tarnavimo do- 
vaną, tas tesilaikai tarnavimo, kas moko, tepasi- 
liekie prie mokslo; kas duoda įspėjimų, tebūnie 
prie įspėjimų< ir t. t. (Rom. 12, 7). Vadinasi, vi- 
si mes turime: visais gabumais ir Dievo dovano- 
mis susikaupti ir stoti Dievo tarnybon, kaip ir 
kuo kas galime, išmanome, Ė 

Pirmieji krikščionys nesuprato kitaip pa- 
čios krikščionybės, kaip tik apaštalavimą. Patys 
apaštalai tik organizavo ir rikiavo Evangelijos 
skelbėjus. Tiesa, jie pirma laimėdavo tuos bendra- 
darbius Kristui, o tik paskui juos siųsdavo į darbą. 

Kristų, žengiantį į dangų, stebėjo penki šim- 
tai jo mokinių. Kristui pranykus debesyse, tie 


UT 


du vyrai baltais rūbais ir tarė >Vyrai, galiliejėčiai, 
ko jūs stovite žiūrėdami į dangų?< Oi kaip šian- 
dien mes reikalingi panašių angelų ragintojų. 
Mūsų laikų krikščionys katalikai mano, kad ge- 
riems Kristaus sekėjams nieko daugiau nereikia, 
kaip tik žiūrėti į dangų. Ne, šimtą kartų ne! 

Dėl to, kad mes stovime į dangų žiūrėdami, 
Kristaus mokslas žemėje tik smilksta, 0 turėtų 
degti, kaip viską naikinanti ugnis. Nieko nėra 
taip Kristaus atneštai ugniai žalingesnio, kaip bū- 
ti nežinomai, neviską apimančiai, tik smilkstančiai. 

Krikščionybė yra ne kokia teorija, ne koks 
mokslas, ar programa, ar taisyklės, bet tai yra 
pats gyvenimas. Mes, krikščionys, turime būti 
gyvos vynmedžio "šakelės, nešančios į gyvenimą 
Kristaus mokslo sultis. 

Stebimės krikščionybės puikiausiais  lai- 
mėjimais pirmaisiais amžiais. Stebėkime tad tuos, 
kurie davė Bažnyčiai laimėjimus. Štai, vienas ra- 
šytojas sako apie pirmuosius krikščionius ir jų 
apaštališką dvasią: >Dažnai iš pažinusio Kristų 
ir jį pamilusio vergo lūpų išgirsdavo bent Gero- 
sios Naujienos pradžią jo draugai, išgirsdavo 
vergo valdovo vaikai ir visi namai. Neretai krikš- 
čionės vergės pirmos skynė kelią į Kristų sa- 
vo ponioms ir juo jas vedė<. Tada niekas neabe- 
jojo, kaip sako šv. Jonas Auksaburnis, kad žo- 
džiais >Eikite ir mokinkite visas tautas< buvo 
norėta paraginti ne vien kunigai, bet visi tikin- 
tieji. Eikite visi į Kristaus vynuogyną. Ir ėjo pir- 
mieji krikščionys, ir skynė pergalės laurus, ir 
klojo juos Kristui Karaliui, 

O mes šiandien ar prilygstame bent vergams, 


versti stebėti milijonus šalią mūsų esančių žmo- 
nių, kurie nuodėmės keliu eina į pražūtį! Jei 
taip, tad grįžkime į pirmųjų krikščionių pėdas, 
nes, priešingai, dėl mūsų apsileidimo pasaulis 
neteks Kristaus įr nugrims į pražūtį! 


8. Apaštalauti turime visi 


sybių į savo stebėtiną šviesąs... (I Petr, 28, 9,10), 

Mes esame katalikai ne vien dėl to, kad są. 
vo sielą išganytumėm, bet ir kad skelbiumėm da- 
rybes to, per Kurį turime vilties į išganymą. Mes 
turime tad rūpintis, kad ta šviesa, į kurią esame 
pašaukti, visur pasklistų. 

Net taip toli nueina šv. Petras, kad visus 
mus vadina kunigais, Kristaus šaukliais, 

v. Povilas, tas nenuilstąs apaštalas, kvieste 
kviečia visus į apaštavimo darbą. Net nusako, 
kaip reikia tam darbus pasiruošti: 

>Pagaliau, broliai, stiprėkite Viešpatyje ir 
jo stiprumo jėga. Apsivilkite Dievo šarvais, kad 
galėtumėte drąsiai stoti prieš velnio žaban- 


sybių pasaulio valdovus, prieš piktumo dvasias 
padangėse. Todėl imkite Dievo šarvus, kad ga- 

5 lėtumėte priešintis piktąją dieną ir visame tobu- 
lai stovėti. Taigi, stovėkite susijuosę savo strė- 
nas tiesa, apsivilkę teisybės šarvu ir kojas apsia- 
vę ramybės Evangelijos pasiryžimu, prie viso to 
imdami tikėjimo skydą, kuriuo galėtumėte užge- 
syti visas ugningas pikčiausiojo vilyčiase (Ef. 6, 
-10 sek.). Lengva suprasti, ką tautų apaštalas šv. 
Povilas čia nori pasakyti. Jis įsako kiekvieną dva- 
sios ginklo priemonę pasinaudoti ir stoti į kovą 
prieš pasaulio tamsybių viešpačius; reikia tik sku- 
biai, stipriai apsiginkluoti. 
Visiems, gerą kovą kovojusiems, apaštalas 
prižada pergalės garbę ir vainiką: >Aš gerą ko- 
vą kovojau, pabaigiau bėgti, išlaikiau tikėjimą. 
Gale man atidėtas teisybės vainikas, kurį duos 
man aną dieną Viešpats, teisusis teisėjas; ne tik 
man, bet ir tiems, kurie myli jo atėjimą“ (2 Tim. ž 
4, 7 sek.). . 
Kova dėl Kristaus gali būti palyginta sporto į 
rungtynėms, kuriose laimėtojai vainikuojami. Jei 
didelė garbė pasiekti šokimo rekordą, sakysime, r 
peršokti virvutę kokiais 2 centimetrais daugiau : 
už kitą, tai su kuo palyginti tarnybą Kristui, ka- 
ralių Karaliui, visų rekordų Rekordui! Kokia gar- 
bė būti jo apaštalavimo tarnyboj, organizuoti jam 
sportininkus! 
Be ugningo tikėjimo, be galingų tikėjimo 
skelbėjų— apaštalų pasaulis per katastrofas riedės 
į pražūtį. Reikia tad mums visiems ir visur apaš- 
talauti, Kristaus kovą kovoti. 
Apaštalas Jokūbas mums rašo: »>Mano bro- 
liai, jei kas jūsų nuklystų nuo tiesos, ir kas nors 
jį sugrąžintų, tas turi žinoti, kad kas sugrąžina 

nusidėjėlį nuo jo kelio klaidos, tas išgelbės jo 
sielą nuo mirties ir apdengs daugybę nuodė- 
mių (Jok. 5, 20). 

>Nežinau<, sako kitas dievobaimingas rašy- 
tojas, >kokią didesnę malonę žmogus galėtų gau- 
ti ant žemės, kaip kad Dievas jį į darbą dėl sie- 
lų išganymo pavadina, kad per jį blogieji pasi- 
darytų geri ir velnio vergai persimainytų į Die- 
vo sūnuss. Dar daigiau išvedžioja tas pats as- 
muo, sakydamas, kad >»svarbiau grąžinti žmogų 
Kristui, kad jis amžinai gyventų, negu prikelti 
jis iš mirusių, kad jis vėl mirtų<, 

Oi kiek daug mes aplinkui turime amžinai 
mirčiai pasmerktųjų; reikia tad pasistengti, nes 
mes juos turime amžinam gyvenimui prikelti, 
Tiems mirusiems reikėtų kuo daugiausia šauklių, 
kurie kviestų visus į kovą prieš rūstinančius 
Dievą, į kovą už Dievą, kurie įveiktų epide- 
miškąjį Kristaus Karalystės nutylėjimą. Šv. Jonas 
Auksaburnis sako, kad >visi krikščionys yra Kris- 
taus vėliavnešiai, ir kiekvienas turi nešti Kristaus 
vardą į tautas ir karalystesc, 


iš 6. Apaštalaukime artimo meile ir gražiu: 
+ pavyzdžiu 

Rodos, mes veikiame, Juk statomos gražios 

bažnyčios, salės, šaukiami didingi kongresai! Ta- 

čiau nuolat ir pagonėjame, ir bedievėjame, ir vis 

gilyn grimstame į nedorybes. Kodėl? Kodėl po 

tiek išorinių pastangų darbas lieka nevaisingas?“ 

k Į tai galime atsakyti Kristaus žodžiais: »Aš 

bė vynmedis, jūs vynmedžio šakelės. Kas pasilieka 

manyje ir aš jame, tas neša daug vaisiaus, nes 


be manęs jūs nieko negalite padaryti.« Taigi, kol 
„mūsų veikėjai — apaštalai manys, kad Dievas be 
jų negalėtų apseiti, o ne jie be Dievo, tol visas 
„veikimas bus tik tuščios statinės aidas. Be Die- 
vo malonės savo sielose ir darbuose mes nedirb- 
sime, bet tik birbsime, kaip gražiai yra kartą pa- 
sakęs vysk. Būčys. Ę 

Taip pat: >Kad <uolumas atneštų vaisių, ku- 
rių iš jo laukiame ir kad padėtų visuose įskiepy- 
ti Kristų<, sako Pijus Xi, >nieko nėra taip reika- 
linga, kaip krikščioniškos meilės. Veltui būtų ti- 
kimasi sielas patraukti apkartusio uolumo pagal- 
ba, prikišant su žiaurumu klaidas ir iškeliant iš- 
krypimus, dažnai padaroma daugiau žalos ne- 
gu naudos<. 

Jei norime žmones Kristui laimėti, turime 
tvirtai įsidėti sau į širdį, kad ne visi žmonės yra 
blogos valios, ne visi žmonės daro blogą dėl 
blogo. Dar daugiau, mvlėdami Dievą, turime 
mylėti ir savo artimą. Šv. Augustinas sako: >Kad 
„galėtum vaikščioti, turi turėti dvi kojas; taip pat 
turi turėti dvi kojas, kad nueitum į dangų. Tos 
dvi kojos —- tai du įsakymai: mylėti Dievą ir 
mylėti artimą. Jeigu vieno įsakymo neturėsi, būsi 
raišas ir nepasieksi savo kelionės tikslo<. 

Taigi mūsų širdyse turi liepsnoti artimo 
meilė, kuri turi nepaprastos reikšmės apaštalavimo 
darbe. Artimo meilė ir švelnumas už širdies 
pagauna ir ilgainiui paskui save net protą pa- 
traukia. 

Krikščioniškoji artimo meilė liepia mums 
mylėti ne tik brangų žmogų: tokia artimo meilė 
gali būti visai žmogiška, krikščioniškoji meilė 

mums liepia mylėti ir priešą, o tai yra dieviškoji 
meilė. Tačiau nieko nėra pasaulyje už krikščio- 
niškąjį meilumą stipresnio ir geidžiamesnio. Pir- 
mųjų krikščionių meilė stebino pagonis ir tirpdyte 
tirpdė jų šaltas širdis artimui ir tikrajam Dievui. 

Todėl turime atgimti -Kristuje ir tarpusavio 
meilės pavyzdį turime visiems duoti. Kol šito 
nebus, tol visi mūsų troškimai, kad pasaulis būtų 
krikščioniškas, pasiliks tik dievobaimingais linkė- 
jimais ir aimanavimais kitiems laikams. 

Mums trūksta ir artimo meilės darbų: pir- 
masis jų — tai sielų gelbėjimas. 

Toliau apaštalavime mums trūksta pavyzdžių. 
Žodžiai pamoko, pavyzdys — patraukia. Reikia 
mums įsidėmėti tai, ką yra pasakęs popiežius 
Pijus XI: »Pavyzdžio apaštalavimas visų geriausia 
priemonė sieloms laimėti<, 

Šv. Povilas mums sako, kad esame pastatyti 
pavyzdžiu ne tik pasauliui, žmonėms, bet net 
angelams, 

Katalikų misijonieriai, skelbdami Karolinų sa- 
lose (prie Australijos) Kristaus mokslą, vienoje 
saloje rado netikėtai jau visus gyventojus krikš- 
čionius. Pasirodė, kad į tą salą prieš kurį laiką 
buvo atkeliavusi viena krikščionių šeima ir ji ten 
visus sukrikščionino. Tai gyvas pasauliečių apaš- 
talavimo pavyzdys. - 

Traukiny, viename vagono skyriuje, važiavo 
kunigas. Ten pat buvo vienas jaunas vyriškis, 
kuris išsiėmė knygą ir ėmė garsiai kažką pašie- 
piančio skaityti apie kunigus. Tada du kiti ke- 
leiviai griežtai pareiškė protestą ir pasipiktinę 
apleido vagoną. Jaunas vyriškis paraudo kaip 

vėžys ir savo šlamštą tuoj paslėpė (Iš. >Kit. Pėd.s) 

Viename fabrike bedieviai darbininkai pastatė 
ant neseniai priimto jauno darbininko varstoto 
kryžių. Žinojo, kad jis karštas katalikas. Norėjo 
pasityčioti. Laukia, ką jis darys. Drąsus jaunuo- 
lis priėjo, paėmė tą kryžių, pabučiavo, sugriebęs 
vinį, įkalė į sieną ir pakabino. Temato ir tepa- 
žįsta visi Kristų nugalėtoją! 

Trauktis nuo priešo ir tylėti tada, kai tyčio- 
jamasi iš tiesos ir šventų dalykų, tai pažymys 
žmogaus be charakterio arba to, kurs abejoja 
savo tikėjimo tiesoms. Juk tarp daugybės klie- 
dėjimų, kurie užtraukia žmogaus protui negarbę, 
yra bedievybė ir chuliganizmas. 

Todėl kovokime šventu pavyzdžiu: pavyzdžiu 
tikro nepalaužiamo tikėjimo; nuoširdžios krikš- 
čioniškos meilės. Kovokime mažiau žodžiais, o 
daugiau pavyzdingu savo gyvenimu, 

Toks yra Kristaus įsakymas: >Tegul jūsų 
šviesa taip šviečia žmonių akivaizdoje, kad jie 
matytų gerus jūsų darbus ir garbintų jūsų Tėvą, 
kurs yra danguje< (Mt. 5, 16). Mūsų tad pareiga 
nesigėdyti viešų religinių praktikų, kaip: atkalbėti 
ryto ir vakaro maldas, kad ir kažin kur būtumėm, 
prieš ir po valgio persižegnoti, užlaikyti pasnin- 
kus, skaisčiais būti pasikalbėjimuose. 

Apaštalas turi būti sklidina Jėzaus pavydžio 
ir meilės taurė, kuri perteklių išlieja sieloms; toks 
apaštalas spinduliuoja savo aplinkumai tikėjimo 
dvasia, tokiu apaštalu visi gėrisi, visi stengiasi 
pasekti; Dievo meilės kupina širdis vengiama 
kritikuoti, įtarinėti. Tebūnie tad kiekvieno apašta- 
lo rankose gero pavyzdžio švyturys dažniau, 

negu gražūs žodžiai lūpose. Taigi, visi į pavyz- 
džio ir meilės apaštalavimą. 


5. Tiesos žodžio apaštalai 


Neužmirštinas ir žodžio apaštalavimas. Šiais 
laikais tikėjimo ir dorovės priešai nepaprastai turi 
galingą spaudą. Ten žodžiai milijonais barstomi 
prieš Dievą ir prieš dorą. Melas, pagundos ir 
klaidos brukte brukamos į nekaltas širdis. Tai 
spausdintas žodis. Bet nemažai klaidų ir gyvu 
žodžiu platinama. Kiek piktų pasityčiojimų iš 
kunigų, iš religinės praktikos, iš tikėjo tiesų? 
Paprastą rudens ar žiemos vakarą suėję pas 
kaimyną mūsų žmonės oi daug liežuviais padaro 
nuodėmų! Jei ne tiesiog, tai vistiek lygiaverčiais 
žodžiais ten išsiginamas Kristus, o: >Kas manęs 
išsigins žmonių akivaizdoje, to ir aš išsiginsiu 
savo danguje esančiojo Tėvo akivaizdojesc — 
pasakė mūsų Viešpats (Mt. 10, 33). 

Apaštalai! Argi mes galime tylėti tokiuose 
atsitikimuose? Ne! Niekados! 

Reikia tik mums labiau apsišviesti, reikia 
takto ir išminties, o kiekvieną neprausburnį mes 
lengvai nutildysim. Mūsų religija tiek gerai gink- 
luota, kad net mokyčiausieji jos negali išgriauti. 

1778 met. mirė didžiausias bedievis laisva- 
manis Volteras. Jis buvo tiek drąsus, kad visiems 
sakydavo, jog vienas išgriausiąs tai, ką dvylika 
žvejų (suprask apaštalų) pastatė, >Po 25 metys, 
„ sakė jis piktžodžiaudamas, »mielasis Dievas švęs 
savo šermeniss. Deja, tai buvo per drąsiai pa- 
sakyta. Daug Volteras padarė Bažnyčiai žalos, 
daug jos avelių suklaidino, tačiau Bažnyčia po 

150 metų dar gražiau spinduliuoja, negu tai buvo 
Voltero laikais. O pats bedievis Volteras du kar- 
tus buvo mirties pavojuje, abu kartus šaukėsi 
Bažnyčios ir kunigo, buvo susitaikęs su Dievu 
ir pasmerkęs savo laisvamanybę. Tačiau, kada 
atėjo tikroji mirties Valanda, o Volteras buvo 
į senas klaidas ir nuodėmes vėl įkritęs, kunigas 
prie mirštančio nebebuvo prileistas. Štai šitaip 
kartais guodruoliams pasitaiko. Dievas kantrus 
bet nemaršus. Tai galime kiekvienam piktžodžiau- 
tojui pasakyti. 

Ypač įvairiausiais šmeižtais puolami kunigai. 
Tiesa, jie yra žmonės, žmonių vaikai. Gali ir 
kunigai padaryt klaidų. Bet ne čia priešų taikinys. 
Sakoma, kas nori prigirdyti savo šunį, sako, kad 
jis pasiutęs. Panašiai elgiasi ir priešai. Juodina 
jie dvasininkus, kad tik lengviau įveiktų Dievo 
pozicijas. 

Kunigo nupuolimas — baisus dalykas. Ži- 
burys užgęsta. Dievo išrinktas ir pašvęstas griū- 
va. Draugai ir priešai susilaiko kvėpavę: vieni 
iš liūdesio, kiti iš džiaugsmo. Kiti kunigai den- 
giasi akis ir kreipia jas į kryžių. Nelaimė įvyko, 
bet kaip ji esti reta, kaip ji skaudi turėtų mums 
būti. Kaip džiaugsmingai mes galime šiandien 
tvirtinti, kad beveik visa mūsų dvasiškija yra kuo 
gražiausio pavyzdžio ir garbingiausia. Tegul 
vienas puola, šimtai stovi ir Bažnyčią laiko. O 
Ji yra kaip ta uola, kurią bedievybės bangos 
neįstengs išgriauti: 

>Stebėjau kietą granito uolą, 

Kaip bangos slūgsta ir vėl ją puola; 
Ir vėl sugriuvę po josios koja, 
Piktai putojas... 

Granito uola yra Bažnyčia, kurios neįstengs- 
pikti liežuviai išgriauti. Tik kad daug blogo tie 
pikti liežuviai nepadarytų, mūsų visų pareiga 
piktam kelią užkirsti, nežinantį pamokyti, klys- 
tantį pataisyti. Tiek dėl žodžio apaštalavimo. 


6. Maldos apaštalai 


Ne visi mes galime pasireikšti savo pavyz- 
džiu, iš kurio kiti galėtų ko nors ypatingo pa- 
simokyti, ne visi galime apaštalauti žodžiu, bet 
visi ir visur galime ir turime apaštalauti malda, 
Čia pavyzdį mums rodo pats Kristus. Jis mel- 
džiasi už Bažnyčios Galvą: >Simonai, Simonai! 
Šiai šėtonas reikalavo jūsų, kad persijotų jus 
kaip kviečius; bet aš meldžiausi už tave, kad tu 
nenustotum tikėjimo< (Luk. 22,32). Dėl šitos 
Kristaus maldos apašt. šv. Petras ir jo įpėdiniai 
tikri, kad jų tikėjimas nebus pajudintas. 

Kada šv. Petras buvo kalėjime surakintas. 
geležiniais pančiais, tada visi krikščionys, tada 
visa >Bažnyčia meldėsi nesiliaudama už jį Vieš- 
pačiuis (Apd. 12, 5). Ir kas pasidarė? Atėjo an- 
gelas į Petro kalėjimą ir jį išvadavo. Štai, ką 
gali malda! 

Maldos apaštalų mums reikia, skubiai ir 
daug jų reikia. Šiais laikais fabrikų darbininkai 
ištisomis valandomis pasidaro mašinų dalimis, 
iki atidirba savo laiką, ūkininkai ir lauko darbi- 
ninkai turi nepaprastai daug rūpesčių ir įvairių 
vargų bei darbo. Miestiečiai labai išsiblaškę, 
 išlepę. O kad kas melstųsi — nematyti, Seniau 
“buvo bent tam tikri vienuolynai, kurie tik malda 

tarnavo Dievui. Dabar tokių maža. Reikia tad 
mums susirūpinti malda; reikia melstis už visus 
nesimeldžiančius ar negalinčius melstis, reikia 
atgailos maldų už nusidėjėlius ir papiktintojus. 
„Reikia taip pat labai daug maldų už visus kuni- 
gus, dirbančius Kristaus vynyne ir už visus 
apaštalus, kovojančius Dievo pozicijose. 

Jei tad norime, kad vėl pasaulis būtų Kris- 
taus, kad jame žydėtų meilė, kaip tarp pirmų 
krikščionių, kad Kristaus taika nužengtų Kristaus 
karalystėn, visi visur apaštalaukime kaip ir pir- 
mieji krikščionys. Apaštalaukime pavyzdžiu, žo- 
džiu ir malda, o ypač malda, kurią visi juk mo- 
kame, kuri visiems prieinama, kuri turi pasiekti 
"Dangaus Viešpatį, kuri turi išprašyti Dangaus 
Karalystės įsigalėjimą čia, žemėje. 

